Gerda malaperis!

Gerda Malaperis estas originale esperantlingva romano verkita en 1983 de Claude Piron el Svislando. Eldonis ĝin Fonto, Brazilo.

La libro estas eble la plej fama instrua rakonto en Esperanto. Ĝi estas plene de simplaj dialogoj el ĉiutage uzataj vortoj kaj taŭgas por plibonigi la konon de Esperanto ĉe lernantoj. La rakonto temas pri junaj amikoj kaj mistera forkapto de tradukistino. Aldone ekzistas vortolistoj en diversaj lingvoj.

Samnivele la libreto Lasu min paroli plu ankaŭ verkita de Claude Piron, estas disponebla. Ĝi uzas, ĉapitron post ĉapitro, la samajn gramatikaĵojn kaj vortprovizon kiel Gerda malaperis, sed en tute alia kunteksto.

 Eldonoj 

 La libro estis verkita por kurso, kiun Claude Piron gvidis en San-Francisko en 1981. Eble oni eldonis la tekston tiam. Jen Enrique raportas pri eldono de ELNA kun la titolo "Basic Esperanto Course" kaj formato "275 x 214 mm x 158 paĝoj": https://groups.google.com/forum/#!topic/esperanto-stanford/SkxQHSz5_oY

 Chapecó: Fonto, 1983. 48 paĝoj. Rozkolora kovrilo sen bildo. Proksimume A5.

 Chapecó: Fonto, [ĉ. 1987]. 48 paĝoj. Laŭ la katalogo de Esperantomuzeo kaj Kolekto por Planlingvoj.

 Fonto, [sen jaro]. 56 paĝoj. Blua kovrilo kun nigra desegnaĵo de sceno kun flegistino kaj Tom. Proksimume A5. Kovrila desegno de Franĉjo Veuthey.

 Bonn: Germana Esperanto-Junularo, [1992]. 48 paĝoj. Dato ne estas indikita. Blanka kovrilo sen bildo. Proksimume A5. Ŝajne represo de la iu Fonto-eldono kun la adreso de Germana Esperanto-Junularo aldonita per alia tiparo, sed ĝi ne estas represo de la eldono de 1983 aŭ de la eldono kun blua kovrilo, do eble de la eldono de ĉirkaŭ 1987.

 Bonn: Germana Esperanto-Junularo, 1994. "2-a represo". Laŭ pluraj mencioj en la reto.

 Impeto, 1994. 48 paĝoj. ISBN 5-7161-0005-8. Rozkolora kovrilo sen bildo. Laŭ: http://impeto.trovu.com/lerniloj/gerda1

 Impeto, 2004. 56 paĝoj. ISBN 5-7161-0112-7. "2-a eldono". Kovrilo havas kolorajn bildojn sur blanka fono. Laŭ: http://impeto.trovu.com/lerniloj/gerda2, http://impeto.trovu.com/images/E-bibliografio.pdf

 Chapecó: Fonto, [2006]. 62 paĝoj. Dato ne estas indikita. Kovrilo havas koloran bildon de Gerda, Petro kaj Ralf en la forlasita domo. Proksimume A5. Kovrila ilustraĵo de Samicler.

 Disponebla 
 Libre 
La libro estas mendebla tra multaj kanaloj — ĉe la UEA libroservo aŭ ĉe la landaj organizoj.

 Interrete 
 Kurso por franclingvanoj ĉe Esperanto-Jeunes
 Kurso por itallingvanoj kun interagaj ekzercoj 
 la filmo ĉe YouTube

 Diske 
La projekto surbendigi ĝin el la libro estis kreita en la ŝtato São Paŭlo de Brazilo, sed voĉe partoprenis ankaŭ esperantistoj el aliaj landoj, kiel Pollando kaj Ĉinio. Ĉiuj povas aĉeti ĝin per la reto kaj ankaŭ aŭskulti la unuajn partojn de la rakonto per la lerna retpaĝo Lernu.

 Filme 
Per ĉi tiu filmo oni celis krei utilan, efikan ilon por la lernado de la lingvo. Tiel ekis la projekto en Minas Gerais, ŝtato de Brazilo.

Ĝi estis lanĉita en julio 2006, dum la inaŭguro de la 91-a Universala Kongreso, en Florenco, Italio.

 Vidu ankaŭ 
 Gerda malaperis (filmo)

 Eksteraj ligiloj 

 Trovi Gerda Malaperis! ĉe la libroservo de UEA
 Trovi Gerda Malaperis! en la Retbutiko
 Katalogo de Esperantomuzeo kaj Kolekto por Planlingvoj
 Katalogo de Heredaĵbiblioteko Hendrik Conscience
 Katalogo "Erfgoedbib" en LibraryThing


Kategorio:Fikciaj forkaptitoj
Kategorio:Verkoj el la originala esperantlingva literaturo
Kategorio:Esperanto-libroj aperintaj en 1987
Kategorio:Antverpena Lingvo-libraro
Kategorio:Katalogo de Esperantomuzeo kaj Kolekto por Planlingvoj
Kategorio:Katalogo de Heredaĵbiblioteko Hendrik Conscience
Kategorio:Katalogo de Nacia Biblioteko de Esperanto